Knut Henning Thygesen

Knut Henning Thygesen (født 7. april 1953) er en norsk forfatter og politiker for RV/Rødt. Han er oppvokst og bosatt i Risør. Thygesen ble ved kommunestyrevalget 2007 direktevalgt som ordfører i Risør og dermed partiets første ordfører, et verv han hadde til 2011. Det politiske flertallet i kommunen var borgerlig. Ved kommunestyrevalget 2011 ble ordninga med direktevalg til ordførervervet ikke gjentatt. I et valgteknisk samarbeid med Arbeiderpartiet og Senterpartiet fikk Thygesen da vervet som varaordfører for perioden 2011–15.

Thygesen var 1. kandidat for Rødt i Aust-Agder ved stortingsvalgene i 2009 og 2013.

Som forfatter har Thygesen utgitt romanen Skanser (1998). Av yrke er han snekker.

 Eksterne lenker 

  «Knut Henning skrev historie», Aust-Agder Blad 11. september 2007.
  «Vi stiller med verbale våpen», Aftenposten 2. september 2007.
  «Røde Thygesen blir varaordfører», NRK Sørlandet 13. september 2011; besøkt 24. april 2013.

Kategori:Ordførere i Risør
Kategori:RV-politikere
Kategori:Rødt-politikere
Kategori:Norske romanforfattere
Kategori:Rødt-ordførere